פרשת הירי בג'ייקוב בלייק

ג'ייקוב ס. בלייק הוא גבר אפרו-אמריקאי, שב-23 באוגוסט 2020 נורה על ידי השוטר רוסטן שסקי בעיר קנושה שבוויסקונסין, ארצות הברית, ונפצע קשה.

==האירוע==
ב-23 באוגוסט 2020, משטרת קנושה הגיבה לשיחת חירום בערך בשעה 17:11. לפי מספר מקורות רשמיים, המתקשרת התייחסה לבלייק כ"חבר" שלה, אמרה שאסור לו להיות במקום, וכי הוא לקח את מפתחות המכונית שלה ומסרב להחזיר אותם.<ref name="Chavez"></ref><ref name="Freiman"></ref> השוטרים גם קיבלו התראה כי במקום מתגורר מבוקש בשם ג'ייקוב בלייק, מולו עומד צו מעצר פעיל מיולי 2020 בהתבסס על אישומים של תקיפה מינית מדרגה שלישית, הסגת גבול והתנהגות של הפרת סדר.<ref name="NR VerBruggen 1"></ref> על פי דיווחי המשטרה, האישה שהתקשרה להתלונן כי בלייק גנב את המפתחות שלה הייתה אותה אישה שהתלוננה כי בלייק תקף אותה מינית.<ref></ref>

כשהשוטרים הגיעו למקום,<ref></ref> בלייק החל להגיב להם באלימות פיזית, ואף לפת את גרונו של אחד השוטרים, שניסו לנטרל אותו באמצעות אקדחי טייזר, אך ללא הצלחה.<ref name="officertry"></ref> כשהוא מחזיק סכין בידו, פנה בלייק לכיוון רכבה של חברתו.<ref></ref> מאיגוד השוטרים טענו לאחר האירוע כי "בהתבסס על חוסר יכולת השוטרים להשיג מצד בלייק ציות לאחר שימוש באמצעים מילוליים, פיזיים ולא-קטלניים, שלפו השוטרים את כלי הנשק שלהם".<ref name="NPR 2020-08-28"></ref><ref name="NYT 2020-08-28"></ref>

בלייק הלך לצד הנהג ברכב השכור של חברתו, ואחריו השוטר רוסטן שסקי ושוטר נוסף עם אקדחים שלופים. שסקי ניסה לתפוס את בלייק, וכאשר בלייק פתח את דלת הנהג ורכן פנימה, שסקי תפס אותו וירה שבע יריות לעבר גבו של בלייק.<ref name="Reuters 2020-08-27"></ref><ref></ref><ref></ref><ref></ref><ref></ref> לדברי עורך דינו של שסקי, שסקי ראה את בלייק מכניס ילד לרכב כשהגיע, ושמע אישה אומרת: "יש לו את הילד שלי. יש לו את המפתחות שלי"; שסקי ירה בבלייק מפני שהאמין כי הוא ניסה לחטוף את הילד במושב האחורי של הרכב אליו נכנס, ומכיוון שלבלייק היה סכין בידו והוא סובב את גופו לכיוון שסקי.<ref></ref><ref></ref> התובע שפיקח על החקירה אמר כי בלייק הודה בהחזקת סכין וכי השוטרים והעדים ציינו כי בלייק פנה לעבר השוטר שסקי עם הסכין לפני הירי.<ref></ref> מאוחר יותר הודה בלייק שהוא "לא חשב בבהירות" והרים סכין במהלך המריבה, אם כי הכחיש שהתכוון להשתמש בה.<ref name=":0"></ref><ref></ref>

==הפציעה==
ב-25 באוגוסט הודיע אביו של בלייק כי הוא משותק מהמותניים ומטה וכי הרופאים עדיין לא יודעים אם הנזק יהיה קבוע.<ref></ref> הוא גם סבל מפצע ירי בזרוע אחת ונזק לקיבה, לכליה ולכבד, והרופאים נאלצו להסיר את רוב המעי הדק והמעי הגס שלו.<ref></ref>

==חקירה והליכים משפטיים==
ב-25 באוגוסט 2020 הודיע משרד המשפטים של ארצות הברית על חקירת הירי, במטרה לבדוק האם זכויות האזרח של בלייק הופרו.<ref name="FedInvestigate"></ref> באוקטובר 2021 הודיע משרד המשפטים כי לא יגיש כתב אישום פדרלי נגד השוטר, משום שלא הובאו ראיות מספקות לכך שהקצין הפר בכוונה את חוקי זכויות האזרח הפדרליים.<ref></ref><ref></ref><ref></ref>

ב-4 בספטמבר 2020, בלייק הודה באשמת התקיפה המינית בחודש יולי, בהודעה דרך אפליקציית זום ממיטת בית החולים שלו.<ref></ref> בנובמבר 2020 בלייק הגיע לעסקה עם התביעה לפיה האישומים בתקיפה מינית בוטלו בתמורה להודאתו בעבירה של התנהגות של הפרת סדר. הוא נידון לשנתיים מאסר על תנאי.<ref name="Chicago Tribune 2020-11-09"></ref>

ב-5 בינואר 2021 הודיע התובע המחוזי של קנושה, מייקל גרבלי, כי לא יגיש כתב אישום נגד השוטר רוסטן שסקי. הוא אמר כי החוקרים בחנו 40 שעות של וידאו ומאות עמודים של דוחות משטרתיים לפני שקיבלו את ההחלטה.<ref></ref><ref name="WTMJ 4 2021-01-05"></ref>

באפריל 2021 שב שסקי לתפקידו.<ref name="USA Today 2021-04-13"></ref>

==תגובות ומהומות==
ב-24 באוגוסט פרצו בעיר קנושה מהומות נרחבות, כשפורעים הציתו שרפות, בזזו עסקים, הזיקו לכלי רכב משטרתיים, משאית זבל הוצתה ובית המשפט המקומי הושחת.<ref name="Mattress"></ref><ref></ref><ref name="KN"></ref><ref name="photos"></ref><ref></ref> ההפגנות ומעשי הוונדליזם המשיכו גם ב-25 באוגוסט,<ref name="Guard"></ref> ובאותו יום אירע הירי בקנושה, במהלכו ירה נער בן 17, קייל ריטנהאוס, בשלושה מתפרעים<ref></ref> בטענת הגנה עצמית, כאשר בהמשך הוא זוכה במשפטו.<ref></ref><ref> </ref>

מחאות ציבוריות בשל הירי בבלייק נערכו במספר ערים נוספות, כולל ניו יורק, מיניאפוליס, לוס אנג'לס ואטלנטה.<ref></ref>

===שביתת הספורטאים===

ב-26 באוגוסט החרימו שחקני מילווקי באקס ואורלנדו מג'יק את משחק הפלייאוף בין הקבוצות, כמחאה על הירי בבלייק, ובעקבותם הוחרמו באותו הלילה גם המשחקים בין יוסטון רוקטס לאוקלהומה סיטי ת'אנדר, ובין לוס אנג'לס לייקרס לפורטלנד טרייל בלייזרס. המשחקים ביום העוקב נדחו אף הם, אולם לאחר דיון בין שחקני קבוצות הפלייאוף, הוחלט להמשיך את משחקי הפלייאוף. גם בענפים אחרים שבתו הספורטאים.

==קישורים חיצוניים==

==הערות שוליים==

קטגוריה:אלימות משטרתית בארצות הברית
קטגוריה:מהומות בארצות הברית
קטגוריה:ארצות הברית: אפליה
קטגוריה:2020 בארצות הברית
קטגוריה:ויסקונסין
קטגוריה:Black Lives Matter